Reykjavík vorra daga

Reykjavík vorra daga er kvikmynd í tveimur hlutum eftir Óskar Gíslason. Kvikmyndin er heimildarmynd um líf og uppbyggingu í Reykjavík í kringum 1946. Í upphafi myndar er par að spjalla saman  á kaffihúsinu Hressingarskálanum. Parið fer síðan í útsýnistúr í flugvél yfir Reykjavík. Í kvikmyndinni er fjallað um ýmsar stofnanir og framkvæmdir. Farið er á Elliðaár og inn að Sogi og fjallað um hitaveitu og rafmagnsframleiðslu. Sýndar eru  byggingar og stofnanir svo sem Landspítalinn, Háskólinn, sundlaugar og elliheimili. Sýndar eru  götuframkvæmdir og uppbygging borgar og einnig sýnt braggahverfi. Fylgst er með fimm myndlistarmönnum í myndinni, en  það eru Einar Jónsson, Jóhannes Kjarval, Ásgrímur Jónsson, Ríkarður Jónsson og Guðmundur Einarsson frá Miðdal.

Fyrri hluti  kvikmyndarinnar var sýndur í febrúar 1947 og seinni hlutinn haustið 1948. Fyrri hlutinn var án hljóðs en með textaspjöldum. Í seinni hlutanum er hljóð en þar talaði Ævar Kvaran leikari inn á myndina með stálþráð.

 Tenglar 
 Kvikmyndin Reykjavík vorra daga, Alþýðublaðið, 48. Tölublað (27.02.1947), Blaðsíða 3
 Reykjavík vorra daga (Kvikmyndavefurinn) 
 Reykjavík vorra daga: Fyrri hluti
 Reykjavík vorra daga: Seinni hluti

Flokkur:Íslenskar heimildarmyndir
Flokkur:Kvikmyndir frumsýndar 1947
Flokkur:Kvikmyndir frumsýndar 1948